**OFICIUL FITOSANITAR TIMIȘ**

**Str. Calea Șagului, nr.140A,**

**Tel/fax: 0256270105**

**mail: oftimis@anfof.ro**

**NR. 296/O/25.02.2025**

**INFORMARE**

**Acordarea autorizații temporare in conformitate cu prevederile art. 53 al Regulamentului (CE) nr. 1107/2009 pentru aprobarea utilizării produselor de protecția plantelor CRUISER 350 FS, NUPRID AL 600 FS și PICUS 600 FS pentru tratarea semințelor de porumb și sfeclă de zahăr in campania de primăvară a anului 2025**

Ministerul Agriculturii și Dezvoltării Rurale din Romania, în conformitate cu prevederile art. 53 al Regulamentului (CE) nr. 1107/2009 privind introducerea pe piață a produselor fitosanitare, deliberând asupra solicitării nr. 7064/03.12.2024 a Alianței pentru Agricultură și Cooperare, a aprobat în perioada 20 ianuarie – 19 mai 2025 tratarea semințelor de porumb și floarea soarelui cu produsele de protecția plantelor **CRUISER 350 FS, NUPRID AL 600 FS și PICUS 600 FS** pentru combaterea dăunătorilor de sol ***Tanymecus dilaticollis* și *Agriotes spp.***

**Tratamentul** semințelor de porumb și floarea soarelui va fi **efectuat numai de către** **prestatorii de servicii autorizați** care fac dovada că tratamentul va fi efectuat în instalații profesionale și cu personal calificat(stații/mașini de tratare a semințelor).

**Prestatorii** de servicii vor ține o **evidență strictă** a loturilor de sămânță tratată, respectiv, cantitatea de produs achiziționată, cantitatea de produs utilizată, cantitatea de sămânță tratată/cantitatea de sămânță rămasă neînsămânțată și distribuitorul/fermierul pentru care s-a efectuat tratamentul seminței. Situația se va transmite săptămânal, **în fiecare zi de vineri, până la ora 12.00 la Oficiul Fitosanitar TIMIȘ(oftimis@anfof.ro)**

Prestatorii de servicii autorizați și/ sau distribuitorii care comercializează sămânță tratată sunt **obligați sa preia** de la fermieri întreaga cantitate de sămânță tratată cu produsele de protecția plantelor CRUISER 350 FS, NUPRID 600 FS și PICUS 600 FS **care va rămâne** **neînsămânțată la sfârșitul campaniei de primăvară** sămânță care va fi neutralizată cu o firmă specializată.

**Fermierii** după efectuarea semănatului ,**au obligația de a transmite o declarație la Oficiul** **Fitosanitar Județean** care va cuprinde următoarele informații; localitatea, blocul fizic/parcela pe care s-a înființat cultura cu sămânța tratată, suprafața semănată și tipul de semănătoare (echipată cu deflector) cantitatea de sămânță utilizată și cantitatea de sămânță rămasă neînsămânțată, informații care se vor completa în **Registrul de evidență a tratamentelor cu produse de protecția plantelor.**

Comercializarea și utilizarea acestor produse pe teritoriul României se va face cu respectarea legislației privind comercializarea și utilizarea durabilă a produselor de protecția plantelor.

În vederea reducerii riscului asociat utilizării produselor de protecția plantelor, se vor aplica cu strictețe următoarele măsuri:

**- sămânța tratată se va utiliza numai în zonele și pe suprafețele cu infestare foarte puternică a dăunătorilor de sol Tanymecus dilaticolis și Agriotes spp.**

**- odată cu comercializarea semințelor tratate cu CRUISER 350 FS, NUPRID AL 600 FS și PYCUS 600 FS distribuitorii vor pune la dispoziția fermierilor și plăcuțe de avertizare pe care va fi inscripționată sintagma „ sămânță tratată cu neonicotinoide ”.**

- **fermierii au obligația să marcheze parcelele unde au fost înființate culturi cu semințe tratate, folosind plăcuțe de avertizare primite la achiziționarea seminței tratate cu neonicotinoide.**

**-- însămânțarea se va face cu semănători dotate cu deflectoare pentru a putea să asigure un înalt grad de încorporare a seminței în sol și reducerea la minim a emisiilor de praf in atmosfera, precum și respectarea bunelor practici agricole.**

**- este strict interzisă realizarea semănatului în condiții de vânt puternic din cauza emisiilor de praf și a contaminării culturilor neavizate.**

**-după însămânțare in momentul controlului, nu trebuie sa se depisteze sămânță tratată neîncorporată în sol.**

**- fermierii care utilizează semințe tratate cu produse de protecția plantelor CRUISER 350 FS, NUPRID AL 600 FS și PICUS 600 FS vor aplica toate măsurile prevăzute în legislația specifică pentru a asigura protecția familiilor de albine împotriva intoxicațiilor cu produse de protecția plantelor.**

**Este strict interzisă crearea de stocuri de produs/sămânța tratată cu produsele de protecția plantelor CRUISER 350 FS, NUPRID AL 600 FS și PICUS 600 FS după data de 19 mai 2025.**

**Este strict interzisă comercializarea produselor de protecție a plantelor și a semințelor tratate cu neonicotinoide în fitofarmacii.**

|  |  |  |  |
| --- | --- | --- | --- |
| **CRUISER 350 FS** | **CULTURA** | **AGENT DE DĂUNARE** | **DOZA** |
| **Porumb** | ***Tanymecus dilaticollis***  ***Agriotes spp.*** | **9,0 L/t sămânță** |
| **Floarea-soarelui** | ***Tanymecus dilaticollis***  ***Agriotes spp.*** | **10,0 L/t sămânță** |

|  |  |  |  |
| --- | --- | --- | --- |
| **NUPRID AL 600 FS** | **CULTURA** | **AGENT DE DĂUNARE** | **DOZA** |
| **Porumb** | ***Tanymecus dilaticollis***  ***Agriotes spp.*** | **8,0 L/t sămânță**  **6,0 L/t sămânță** |
| **Floarea-soarelui** | ***Tanymecus dilaticollis***  ***Agriotes spp.*** | **10,0 L/t sămânță** |

|  |  |  |  |
| --- | --- | --- | --- |
| **PICUS 600 FS** | **CULTURA** | **AGENT DE DĂUNARE** | **DOZA** |
| **Porumb** | ***Tanymecus dilaticollis***  ***Agriotes spp.*** | **8,0 L/t sămânță**  **6,0 L/t sămânță** |
| **Floarea-soarelui** | ***Tanymecus dilaticollis***  ***Agriotes spp.*** | **10,0 L/t sămânță** |

**ȘEF SERVICIU**

**DOINA MUNTEAN**